Държавен вестник, бр. 7, 2011 г., стр. 53

БРОЙ  7	
Д Ъ Р Ж А В Е Н  В Е С Т Н И К 	
СТР.  53  
За обучение по професията „Помощник пътен 
строител“ с придобиване на първа степен на профе­
сионална квалификация на лица с професионален 
опит по тази професия се организира надграж­
дащо обучение. Съдържанието на това обучение 
се определя след сравнение на компетенциите и 
резултатите от обучението, описани в Държавните 
образователни изисквания (ДОИ) за придобиване 
на квалификация по професията.
2. Описание на професията
2.1. Трудови дейности, отговорности, личност­
ни качества, особености на условията на труд, 
оборудване и инструменти, изисквания за упраж­
няване на професията, определени в законови 
и подзаконови актове (здравословно състояние, 
правоспособност и др.)
Помощник пътният строител участва в из­
граждането, поддържането и ремонта на: земно 
легло и пътни настилки; земно легло, баластова 
призма и горно строене на жп линии; отводни­
телни съоръжения към пътища и жп линии, както 
и на водостоци, мостове и други транспортни 
съоръжения, като извършва помощни работи 
съвместно с по-квалифицирани работници, спаз­
ва здравословните и безопасни условия на труд 
и опазва околната среда. Изгражда и монтира 
водещи ивици и тротоарни настилки. Полага 
хоризонтална маркировка и монтира вертикална 
сигнализация. Извършва дейности, свързани със 
създаване и поддържане на пътни принадлежности 
и крайпътно обзавеждане.
В своята дейност помощник пътният строител 
използва различни инструменти и оборудване 
за извършване на изкопни работи, приготвяне 
на строителни смеси и разтвори, изграждане на 
пътни настилки, баластова призма, полагане на 
траверси и релси на жп линия, изграждане на 
отводнителни съоръжения и др., както и различни 
лични предпазни средства. Извлича информация 
от техническа документация – чертежи, схеми, 
технологични карти; съставя нарядни бланки и др. 
Помощник пътният строител отговаря за: 
качеството на своята работа; ефективното използ­
ване на материали и инструменти; собствената 
си безопасност и тази на хората, с които работи; 
спазването на правила и срокове за извършване 
на дадена работа.
Работи предимно на открито при различни 
атмосферни условия, на отдалечени от населени 
места обекти. Често работи на път или жп линия, 
по които се осъществява движение, което изисква 
специална сигнализация и мерки за осигуряване 
безопасността на работата. При някои дейности 
работи с вредни и лесно запалими материали 
и задължително трябва да спазва правилата за 
противопожарна защита. Работата е свързана с 
физическо натоварване, поради което е необходимо 
да бъде в добра физическа форма.
Работното време е стандартно, но често е не­
нормирано поради сезонността на работата, като 
се налага и работа в почивните и празничните дни.
Лицата, практикуващи професията, трябва да 
бъдат физически издръжливи, подвижни и да се 
ориентират лесно в пространството, да имат нагла­
са за работа на открито, да притежават сръчност, 
търпение, постоянство, умение за работа в екип.
Помощник пътният строител има възможност 
да работи в държавни, общински и частни фирми 
с дейности в областта на строителството.
2.2. Възможности за продължаване на профе­
сионалното обучение
След придобиване на първа степен на про­
фесионална квалификация обучаваният може да 
продължи обучението си по друга специалност от 
професията „Помощник пътен строител“ или по 
друга професия с възможност за придобиване на 
втора или трета степен на професионална квали­
фикация, като обучението му по задължителната 
професионална подготовка – единна за всички 
направления и единна за професиите от профе­
сионално направление „Строителство“, се зачита.
2.3. Възможности за професионална реализа­
ция съгласно Националната  класификация  на 
професиите  и  длъжностите  (НКПД)  в Репу­
блика България, утвърдена със Заповед № 742 
от 27.12.2005 г., Заповед № 416 от 08.06.2006 г., 
Заповед № 884 от 07.11.2006 г., Заповед № 969 от 
28.12.2007 г., Заповед № 01/1114 от 30.12.2008 г. 
на министъра на труда и социалната политика – 
лицата, придобили първа степен на професионална 
квалификация по професията „Помощник пътен 
строител“, могат да заемат длъжностите 9312-0002 
Земекопач, 9312-0005 Работник, поддръжка на 
пътища, 9312-0008 Работник,поддръжка, 9312-0009 
Работник, поддръжка на железния път и съоръже­
ния, 9312-0012 Работник-копач, канали и изкопи, 
9312-0003 Работник, строителство, както и други 
длъжности, включени при актуализиране на НКПД.
3. Цели на обучението
3.1. Цели на обучението по общата задължител­
на професионална подготовка – единна за всички 
професионални направления
След завършване на обучението по професията 
обучаваният трябва да:
· познава и прилага правилата за здравословни 
и безопасни условия на труд, за противопожарна 
и аварийна безопасност и защита; използва лич­
ни предпазни средства; оказва при необходимост 
първа долекарска помощ; предпазва околната 
среда от замърсяване;
· познава процесите и явленията, свързани със 
строителството в страната;
· разбира своята роля в дейността на пред­
приятието, съзнава необходимостта и повишава 
квалификацията си;
· познава правата и задълженията си като 
участник в трудовия процес съгласно Кодекса 
на труда, разбира договорните отношения между 
работодател и работник;
· осъществява ефективни комуникации с 
колеги и с прекия си ръководител, спазвайки 
йерархичния ред.
3.2. Цели на обучението по отрасловата задъл­
жителна професионална подготовка – единна за 
всички професии от професионално направление 
„Строителство“
След завършване на обучението по професията 
обучаваният трябва да:
• познава и спазва нормативните документи 
при изпълнение на задълженията си;
• познава основните строителни материали, знае 
и прилага правилата за поддържането, транспорта 
и съхранението им;